CELEX: 32012R0436
Language: fi
Date: 2012-05-23 00:00:00
Title: Komission täytäntöönpanoasetus (EU) N:o 436/2012, annettu 23 päivänä toukokuuta 2012 , farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse atsametifossista  ETA:n kannalta merkityksellinen teksti

24.5.2012   
            
            
               FI
            
            
               Euroopan unionin virallinen lehti
            
            
               L 134/10
            
         KOMISSION TÄYTÄNTÖÖNPANOASETUS (EU) N:o 436/2012,
   annettu 23 päivänä toukokuuta 2012,
   farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse atsametifossista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:
   
               (1)
            
            
               Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL’, olisi vahvistettava asetuksen (EY) N:o 470/2009 mukaisesti.
            
         
               (2)
            
            
               Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta 22 päivänä joulukuuta 2009 annetun komission asetuksen (EU) N:o 37/2010 (2) liitteessä.
            
         
               (3)
            
            
               Atsametifossi sisältyy tällä hetkellä asetuksen (EU) N:o 37/2010 liitteessä olevaan taulukkoon 1 sallittuna aineena lohikalojen (Salmonidae) osalta.
            
         
               (4)
            
            
               Euroopan lääkevirastolle toimitettiin hakemus atsametifossia koskevien nykyisten tietojen laajentamiseksi muiden eväkalalajien osalta.
            
         
               (5)
            
            
               Eläinlääkekomitea suositteli tietojen laajentamista eikä pitänyt tarpeellisena MRL:n vahvistamista atsametifossille muissa eväkalalajeissa.
            
         
               (6)
            
            
               Sen vuoksi asetuksen (EU) N:o 37/2010 liitteessä olevan taulukon 1 atsametifossia koskevia tietoja olisi muutettava.
            
         
               (7)
            
            
               Tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä toukokuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 152, 16.6.2009, s. 11.
   
      (2)  EUVL L 15, 20.1.2010, s. 1.
   
      LIITE
      Korvataan asetuksen (EU) N:o 37/2010 liitteessä olevassa taulukossa 1 olevat atsametifossia koskevat tiedot seuraavasti:
      
         
                     Farmakologisesti vaikuttava aine
                  
                  
                     Merkkijäämä
                  
                  
                     Eläinlajit
                  
                  
                     Jäämien enimmäismäärä (MRL)
                  
                  
                     Kohdekudos
                  
                  
                     Muut säännökset (asetuksen (EY) N:o 470/2009 14 artiklan 7 kohdan mukaisesti)
                     
                  
                  
                     Hoitoluokitus
                  
               
                     ”Atsametifossi
                  
                  
                     EI SOVELLETA
                  
                  
                     Eväkalat
                  
                  
                     MRL-arvoa ei edellytetä
                  
                  
                     EI SOVELLETA
                  
                  
                     EI OLE
                  
                  
                     Antiparasiittiset aineet / ulkoloislääkkeet”